CELEX: E2016J0018
Language: hu
Date: 2017-06-07 00:00:00
Title: A Bíróság ítélete (2017. június 7.) az E-18/16. számú, EFTA Felügyeleti Hatóság kontra Izland ügyben (EFTA-állam kötelezettségeinek nem teljesítése – Végrehajtás elmulasztása – A robbanóanyag-prekurzorok forgalmazásáról és felhasználásáról szóló 98/2013/EU rendelet)

28.9.2017   
            
            
               HU
            
            
               Az Európai Unió Hivatalos Lapja
            
            
               C 321/11
            
         A BÍRÓSÁG ÍTÉLETE
   (2017. június 7.)
   az E-18/16. számú,
   EFTA Felügyeleti Hatóság kontra Izland ügyben
   
      (EFTA-állam kötelezettségeinek nem teljesítése – Végrehajtás elmulasztása – A robbanóanyag-prekurzorok forgalmazásáról és felhasználásáról szóló 98/2013/EU rendelet)
   
   (2017/C 321/10)
   Az E-18/16. számú, EFTA Felügyeleti Hatóság kontra Izland ügyben – KÉRELEM annak kimondására, hogy Izland az előírt határidőn belül nem fogadta el az Európai Gazdasági Térségről szóló megállapodás II. melléklete XV. fejezetének 12zzq. pontjában említett – és az EGT–megállapodáshoz annak 1. jegyzőkönyvével hozzáigazított – jogi aktus (a robbanóanyag-prekurzorok forgalmazásáról és felhasználásáról szóló, 2013. január 15-i 98/2013/EU európai parlamenti és tanácsi rendelet) végrehajtásához szükséges intézkedéseket, ahogy azt az EGT–megállapodás 7. cikke előírja, a Carl Baudenbacher elnökből, Per Christiansen előadó bíróból és Benedikt Bogason (ad hoc) bíróból álló Bíróság 2017. június 7-én ítéletet hozott, amelynek rendelkező része a következőképpen szól:
   A Bíróság:
   
               1.
            
            
               Kimondja, hogy Izland nem fogadta el az Európai Gazdasági Térségről szóló megállapodás II. melléklete XV. fejezetének 12zzq. pontjában említett – és az EGT–megállapodáshoz annak 1. jegyzőkönyvével hozzáigazított – jogi aktus (a robbanóanyag-prekurzorok forgalmazásáról és felhasználásáról szóló, 2013. január 15-i 98/2013/EU európai parlamenti és tanácsi rendelet) belső jogába való átültetéséhez szükséges intézkedéseket, ahogy azt az EGT-megállapodás 7. cikke előírja.
            
         
               2.
            
            
               Kötelezi Izlandot az eljárás költségeinek viselésére.